2017. gada Noteikumi Nr.

Rīgā (prot. Nr.   .§)

**Grozījumi Ministru kabineta 2012. gada 2. maija noteikumos Nr. 308**

**„Meža atjaunošanas, meža ieaudzēšanas un plantāciju meža noteikumi”**

Izdoti saskaņā ar

Meža likuma 25. pantu

 Izdarīt Ministru kabineta 2012. gada 2. maija noteikumos Nr. 308 „Meža atjaunošanas, meža ieaudzēšanas un plantāciju meža noteikumi” (Latvijas Vēstnesis, 2012, 70. nr.) šādus grozījumus:

1. Papildināt 2.1. apakšnodaļu ar 4.1 punktu šādā redakcijā:

 „4.1 Pēc kailcirtes galvenajā cirtē pēc caurmēra, mežu atjauno sējot vai stādot trīs kalendāra gadu laikā pēc cirtes gada.”

 2. Papildināt noteikumu 5.2. apakšpunktu aiz vārda “sastāvs” ar vārdiem “izņemot šo noteikumu 5.1 punktā minētajā gadījumā”.

1. Izteikt 5.4. apakšpunktu šādā redakcijā:

 „5.4. atjaunotajā platībā minimālais nepieciešamais kopējais ieaugušo koku skaits atkarībā no valdošās koku sugas ir:

5.4.1. priedei – 2000 koku uz hektāru;

 5.4.2. pārējām koku sugām – 1500 koku uz hektāru. Ja melnalksnis atjaunojas ar celma atvasēm, pie viena celma uzskaita ne vairāk kā četras atvases;”.

1. Papildināt noteikumus ar 5.1 punktu šādā redakcijā:

 „5.1 Pēc kailcirtes Baltijas jūras un Rīgas jūras līča piekrastes ierobežotas saimnieciskās darbības joslā mežaudzēs, kurās valdošā koku suga bijusi priede, mežs ir jāatjauno, sējot vai stādot priedi.”

1. Aizstāt 12. punktā skaitli „50” ar skaitli „75”.
2. Izteikt 15.2. apakšpunktu šādā redakcijā:

 „15.2. ieaudzētajā platībā minimālais nepieciešamais kopējais ieaugušo koku skaits atkarībā no valdošās koku sugas ir:

 15.2.1. priedei – 2000 koku uz hektāru;

 15.2.2. pārējām šo noteikumu 1. pielikumā minētajām koku sugām – 1500 koku uz hektāru.”

1. Aizstāt 24. punktā skaitli „50” ar skaitli „75”.
2. Izteikt 33.punktu šādā redakcijā:

 „33. Ieaudzētās mežaudzes, kas Meža valsts reģistrā reģistrētas pēc Meža likuma spēkā stāšanās, var pārreģistrēt par plantāciju mežu, ja tās atbilst šo noteikumu 26., 27. un 28. punktā minētajiem kritērijiem un nosacījumiem.”.

1. Papildināt noteikumus ar 38.3. apakšpunktu šādā redakcijā:

 „38.3. "uzlabots" un "pārāks", ja galvenā cirte veikta pēc caurmēra.”

1. Papildināt noteikumus ar 49., 50. un 51. punktu šādā redakcijā:

 „49. Šo noteikumu 38.3. apakšpunktu attiecībā uz egles un bērza meža reproduktīvo materiālu piemēro no 2019. gada 1. janvāra.

 50. Šo noteikumu 5.1 punktu attiecina uz kailcirtēm, kuru ciršanas apliecinājums izsniegts pēc 2018. gada 1. janvāra.

 51. Grozījumi šo noteikumu 33. punktā stājas spēkā 2019. gada 1. janvārī.”

Ministru prezidents Māris Kučinskis

Zemkopības ministrs Jānis Dūklavs